Psathyrella candolleana

Ël nòm 
Ël nòm dë Psathyrella candolleana a-j ven da De Candolle, un micòlogh bin conossù.

 Descrission 
Pissacan àut fin-a a 6 cm e con ël capel nen pì largh che 3 cm; capel da campanulà a oval o semisférich, o spianà, color òcra o bianch ëspòrch, pì scur al sentro, igròfan, motobin sùtil, con ël bòrd festonà ant j’esemplar nen tròp vej. Gamba silìndrica e sutila, curva, veuida e fibrosa, bianca, pruinosa da giovo, dle vire con reste dël vel parsial. Lamele motobin spësse e sutile, aderente a la gamba, bianche o cafè-làit o pì o meno rosà. Carn che a esist ëscasi nen.

Bòrd soagnà da dij fiòch bianch unì e fin, soens strià. Lamele s-ciasse, gris lila peui brun porprà. Fil brinà. Gamba àuta fin a 10 cm e larga fin a 0,5 o 1 cm, motobin ciàira, fràgil, fibrilosa-povrosa. Carn sutila, fràgil.

 Ambient 
A chërs a bocc ant ij pòst motobin ùmid e con ronze, an sle tòpe che a marso, an sjë scart dël bòsch, an sla tèra grassa, a la prima e a l’otonn.

A chërs a bocc o gregari, ant ij bòsch, le bordure, ij pòst erbos, e via fòrt.

 Comestibilità 

A ven dàit për mangiativ.

 Arferiment bibliogràfich për chi a veul fé dj'arserche pì ancreuse 
Psathyrella candolleana (Fr. : Fr.) Maire

Categorìa:Psathyrella